

PROJEKTS

LĒMUMS

Cēsīs, Cēsu novadā

24.07.2025. Nr.\_\_\_

**Par ēku “Remeicēni” Vecpiebalgas pagastā, Cēsu novadā, iegūšanu īpašumā**

Vidzemes rajona tiesas Vecpiebalgas pagasta zemesgrāmatas nodalījumā Nr. 100000942211 nostiprinātas pašvaldības īpašuma tiesības uz nekustamo īpašumu “Remeicēni”, Vecpiebalgas pagastā, Cēsu nov., kadastra numurs 4292 007 0292, kas sastāv no zemes vienības ar kadastra apzīmējumu 4292 007 0292 1,86 ha platībā. Uz zemes vienības atrodas nenoskaidrotas piederības ēkas - dzīvojamā māja un 2 nedzīvojamās ēkas, kuru adrese “Remeicēni”, Vecpiebalgas pag., Cēsu nov., ēku kadastra apzīmējumi 4292 007 0292 001, 4292 007 0292 002 un 4292 007 0292 003.

2025.gada 30.maijā pašvaldība saņēmusi Valsts zemes dienesta Vidzemes reģionālās pārvaldes Informāciju zemes īpašniekam par uz viņa zemes reģistrēto būvju piederību pirms 1993.gada 5.aprīļa, kurā norādīts, ka minētās ēkas nav reģistrētas zemesgrāmatā un Kadastra informācijas sistēmā tām nav reģistrēts tiesiskais valdītājs vai īpašnieks. Dienesta rīcībā nav dokumentu, kas apliecina Būvju piederību (tiesisko valdījumu) pirms 1993.gada 5.aprīļa un vēlāk (līdz šīs informācijas sagatavošanas dienai).

Likuma "Par atjaunotā Latvijas Republikas 1937. gada Civillikuma ievada, mantojuma tiesību un lietu tiesību daļas spēkā stāšanās laiku un piemērošanas kārtību" 14.panta ceturtajā daļā teikts*: Ēkas (būves), kuras Zemesgrāmatu nodaļā, Valsts zemes dienestā vai pašvaldībā nav reģistrētas kā patstāvīgi īpašuma objekti, uzskatāmas par zemes īpašnieka īpašumu atbilstoši Civillikuma 968.pantam.*

Likuma “Par nekustamā īpašuma ierakstīšanu zemesgrāmatās” 18.panta otrā daļa nosaka: *Ja uz fiziskās personas zemes atrodas likuma "Par atjaunotā Latvijas Republikas 1937. gada Civillikuma ievada, mantojuma tiesību un lietu tiesību daļas spēkā stāšanās laiku un piemērošanas kārtību" 14. panta ceturtajā daļā minētās ēkas (būves) un kadastra informācijas sistēmā vai zemesgrāmatā tām nav reģistrēts īpašnieks vai tiesiskais valdītājs, ēkas (būves) ierakstāmas zemesgrāmatā uz šīs personas vārda, pamatojoties uz Valsts zemes dienesta sniegto informāciju par to, ka ēkas (būves) pirms 1993. gada 5. aprīļa nav reģistrētas uz citas personas vārda. Zemes īpašnieks nostiprinājuma lūgumam pievieno apliecinājumu, ka nav strīda par tiesībām un zemes īpašnieks ir saskaņā ar Krimināllikumu informēts par atbildību par nepatiesu ziņu sniegšanu.* Atbilstoši Likuma “Par nekustamā īpašuma ierakstīšanu zemesgrāmatās” 35.pantam: *Valsts un pašvaldību ēkas (būves) ierakstāmas zemesgrāmatās, ievērojot šā likuma 12.-15., 18., 19. un 25.pantā noteiktās prasības.*

Lai apvienotu vienā īpašumā uz pašvaldības zemes atrodošās ēkas (būves) ar nenoskaidrotu piederību, pamatojoties uz Pašvaldību likuma 10.panta pirmās daļas 16.punktu, 73. panta ceturto daļu, likuma “Par atjaunotā Latvijas Republikas 1937.gada Civillikuma ievada, mantojuma tiesību un lietu tiesību daļas spēkā stāšanās laiku un piemērošanas kārtību” 14. panta ceturto daļu, Civillikuma 968. pantu un likuma “Par nekustamā īpašuma ierakstīšanu zemesgrāmatās” 18.panta otro daļu un 35. pantu, atbilstoši Cēsu novada pašvaldības Attīstības un teritorijas plānošanas komisijas 08.07.2025. priekšlikumam (protokols Nr.25), un saskaņā ar Cēsu novada domes Finanšu komitejas 17.07.2025. atzinumu (protokols Nr.7), Cēsu novada dome nolemj:

1. Iegūt īpašumā dzīvojamo ēku ar kadastra apzīmējumu 4292 007 0292 001 un 2 nedzīvojamās ēkas ar kadastra apzīmējumiem 4292 007 0292 002 un 4292 002 0297 003, adrese “Remeicēni”, Vecpiebalgas pag., Cēsu nov., kas atrodas uz pašvaldības zemes īpašuma “Remeicēni”, Vecpiebalgas pagastā, Cēsu novadā, kadastra Nr. 4292 007 0292
2. Nostiprināt zemesgrāmatā pašvaldības īpašuma tiesības uz ēkām “Remeicēni”, Vecpiebalgas pagastā, Cēsu novadā, ēku kadastra apzīmējumi 4292 007 0292 001, 4292 007 0292 002 un 4292 007 0292 003.
3. Iekļaut pašvaldības pamatlīdzekļu uzskaitē dzīvojamo māju un 2 nedzīvojamās ēkas ar adresi “Remeicēni”, Vecpiebalgas pag., Cēsu nov., ēku kadastra apzīmējumi 4292 007 0292 001, 4292 007 0292 002 un 4292 007 0292 003.
4. Lēmuma izpildi organizēt Cēsu novada Vecpiebalgas apvienības pārvaldei un Finanšu pārvaldei.
5. Kontroli par lēmuma izpildi veikt pašvaldības izpilddirektorei.

Sagatavoja D.Slaidiņa